· 3.2.3-mavzu.  TIMSS xalqaro dasturi asosida savol va topshiriqlar ishlab chiqish va ular ustida ishlash yo‘llari.
Reja:
Kirish.

TIMSS tadqiqoti haqida umumiy tushuncha. 

Tabiiy-ilmiy savoxonlikni TIMSS xalqaro baholash natijalari

TIMSS topshiriqlari va ular ustida ishlash

Xulosa.
Iqtisodiy hamkorlik va rivojlantirish tashkilotining o‘quvchilarning savodxonligini baholash bo‘yicha xalqaro tadqiqotida ishtirok etish yuzasidan O‘zbekiston Respublikasi Vazirlar Mahkamasining 2018 yil 8-dekabrdagi 997 - sonli qarori qabul qilindi. 


“Ta’lim sohasidagi nufuzli xalqaro tadqiqotlarning metodologik afzalliklari” quyidagilardan iborat:

O‘tkazilayotgan tadqiqotlarning ilmiy, texnik sifati yuqoriligi va natijalarining ishonchliligi hamda xalqaro tadqiqotlar natijalarini ta’limni isloh qilish uchun qo‘llash imkoniyatini beradi; 

Ko‘pchilik davlatlar milliy tadqiqotlardan ko‘ra, xalqaro tadqiqotlarga ko‘proq ishonishadi; 

Tadqiqotlar natijalari davlatning ta’lim tizimini tahlil qilish va boshqa davlatlar bilan taqqoslash imkoniyatini beradi; 

Xalqaro tadqiqotlar ta’lim sohasidagi milliy tadqiqotlarni sifatli o‘kazishga ijobiy ta’sir qiladi; 

 Bunday tadqiqotlar doirasida ta’lim sifatini baholash metodika va texnologiyalari samarali takomillashib boradi. 

PISA tadqiqotidagi matematik savodxonlik darajalari tavsifi 

Matematik  savodxonlikning  1-6  darajasiga  etgan  o‘quvchilar  nimani namoyish etishi mumkin 6 daraja (ballarning eng pasti - 669,30) 

Matematik  savodxonligi  bu  darajaga  javob  beradigan  o‘quvchilar murakkab muammoli vaziyatlarni tadqiq etish va modellashtirish asosida olingan ma’lumotni tushunib, umumlashtirib, undan foydalana oladilar, va  o‘z  bilimlarini  odatiy  bo‘lmagan  kontekstda  ishlata  oladilar.  Ular turli  shakldagi,  turli  manbalardan  olingan  ma’lumotlarni  bir-biriga bog‘lab foydalana oladilar, va uni bir shakldan ikkinchi shaklga o‘zgartira oladilar.  Bu  o‘quvchilar  ilg‘or  matematik  ong  va  fikrlay  olish ko‘nikmasiga  egalar.  Ular  yangi  muammoli  vaziyatlarni  echishda  yangi yondoshuv    va  strategiyalarni  ishlab  chiqishda  matematik  simvollar, operatsiyalar va bog‘liqliklar bilan bir  qatorda intuitsiya va tushunchani qo‘llay  oladilar.  O‘quvchilar    o‘z  xarakatlari  ustida  fikrlay  oladilar, o‘zlarining topilmalari, sharhlari va argumentlari bo‘yicha o‘z harakatlari va fikrlarini aniq va ravshan tushuntirib bera oladilar (topshiriqlarga qarang “Aylanma eshik” 2 savol (840, 3ball), “Elkanli kemalar” 3 savol) 5 daraja (ballar chegarasi: 606,99 – 669,30) 

O‘quvchilar  murakkab muammoli vaziyatlar modellarini barpo etib, ular bilan  ishlay  oladilar,  ularning  chegaralarini  aniqlab,  kerakli imkoniyatlarni o‘rnata  oladilar.  Bu  modellarga javob beruvchi  kompleks muammolar  echimi  strategiyasini  tanlab,  solishtirib  va  baholab boradilar.  Berilgan  vaziyatni ko‘rib  chiqib bu  o‘quvchilar  shu  vaziyatlarga javob beruvchi simvollar va formal til va intuitsiya yordamida fikrlash va  o‘ylab  topish  ko‘nikmalaridan  foydalanib  maqsad  sari  ishlay  oladilar. 

O‘zlari  bajargan  ish  ustida  fikrlab,  o‘zlarining  interpretatsiya  va fikrlarini shakllantirib va ifodalab bera oladilar. (qarang topshiriq “Tomchilar tushish tezligi”, 1, 3 savollar) 4 daraja (ballardagi chegara: 544,68 – 606,99) 

O‘quvchilar ma’lum chegralarga ega yoki qandaydir imkoniyatlarni talab etayotgan  murakkab  konkret  vaziyatlarning  aniq  (detallashgan)  modellari bilan  samarali  ish  olib  borishga  qodirlar.  Ular  turli  shakldagi, matematik  simvollarni  ham  kiritsa  bo‘ladi,  ma’lumotni  tanlab, integratsiya  qila  oladilar  va  berilgan  real  vaziyatlarning  turli jihatlariga  to‘g‘ri  bog‘lay  oladilar.  O‘quvchilar  sodda  vaziyatlarda  o‘z ko‘nikmalarining  chegaralangan  diapazonini  ishlatishlari  va  qandaydir intuitsiyani ko‘rsatib fikrlay olishlari mumkin. Ular o‘z interpretatsiya, dalillari  va  harakatlariga  tayangan holda  o‘z fikrlarini  shakllantirib, ifodalay  oladilar.  (qarang  topshiriq  “Aylanma  eshik”,  3  savol  (561,3 ball) 3 daraja (ballar chegarasi: 482,38 – 544,68) 

O‘quvchilar aniq tasvirlab berilgan protseduralar, hatto har bir keyingi qadamda  qaror  qabul  qilishni  talab  qilishi  mumkin  bo‘lgan protseduralarni ham amalga oshirishi mumkin. Ularning interpretatsiyasi sog‘lom bo‘lib, echimning sodda usullarini tanlab foydalanishga asos bo‘la oladi.  Bu  o‘quvchilar  turli  ma’lumot  manbalariga  asoslangan tasavvurlarni  sharhlab,  ulardan  foydalana  oladilar.  Ular  odatda foizlar,  sodda  va  o‘nlik  kasrlar,  proporsional  munosabatlarga  doir misollarni  echishga  qobiliyatlidir.  Ular  keltirgan  echimlar  olingan natija va fikrlarni elementar sharhlay olish qobiliyatidan darak beradi. (qarang topshiriq “Aylanma eshik”,1 savol (512,3 ball) 2 daraja (ballar chegarasi: 420,07 – 482,380) O‘quvchilar  kontekstlarda  oddiy  xulosa  chiqarish  mumkin  bo‘lgan vaziyatlarni  topa  olishadi.  Ular  yagona  manbadan  kerakli  ma’lumotni olib, yagona shaklda berilgan ma’lumotni ishlata oladilar. Ular natural sonlardan  foydalaniladigan  muammolar  echimida  standart  algoritmlar, formulalar,  protseduralar  va  qoidalarni  tatbiq  qila  oladilar.  Ular olingan  natijalarni  to‘g‘ri  sharhlay  oladilar.  (qarang  topshiriq “Kompakt disklar savdosi”, 2 savol (428,2 ball) 1 daraja (ballar chegarasi: 357,77 – 420,07) 

O‘quvchilar tanish kontekstlarda, barcha kerakli ma’lumotlar keltirilib, savol aniq berilganda javob bera oladilar. Ular aniq vaziyatlarda to‘g‘ri ko‘rsatmalarga  asosan  kerakli  ma’lumotni  topib,  standart protseduralarni  amalga  oshira  oladilar.  Ular  keltirilgan  vaziyat tasviridan  ravshan  ko‘rinib  turgan  va  kelib  chiqadigan  harakatlarni bajara  oladilar.  (qarang  topshiriq  “Kompakt  disklar  savdosi”,  2  savol (415,0 ball) 1 dan past daraja (ballning yuqori chegarasi 357,77) 

O‘quvchilar  juda  sodda  va  aniq  matematik  topshiriqlarni  bajara oladilar,  masalan,  aniq  tasvirlangan  diagramma  yoki  jadvalda,  agar diagramma yoki jadvaldagi yozuvlar  vaziyat tasviri yoki savoldagi so‘zlarga mos  kelsa,  yagona  sonni  topish.    SHunday  qilib,  tanlov  kriteriylari o‘quvchilar uchun ravshan bo‘lishi kerak, diagramma yoki jadval va kontekst jihatlari orasidagi bog‘liqlik ko‘rinarli bo‘lsa, arifmetik hisob-kitob uchun  aniq  ko‘rsatmalar  berilgan  bo‘lsa.  (qarang  topshiriq  “Kompakt disklar savdosi”, 1 savol(347,7 ball) 

 Tadqiqotda  keltirilishicha  past  darajada  keltirilgan  matematik faoliyatning  barcha  turlari  yuqori  darajadagi  faoliyatning  tarkibiy qismlaridir.  Bunda  o‘quvchilarni  1  dan  past  darajaga  kiritilishi, bu o‘quvchi o‘zining matematik bilimlarini xalqaro testlarda keltirilgan eng sodda vaziyatlarda ham muvaffakiyatli qo‘llay olmaganligini anglatadi. 

Matematik savodxonlikning turli darajalarini aniqlashda markaziy rolni  fundamental  matematik  qobiliyatlar  o‘ynaydi.  Masalan,  4  darajani tasvirlovchi  ikkinchi  gap  bu  savodxonlik  darajasini  ajratib  turadigan ma’lumotni  taqdim  etish  va  matematizatsiya  qilish  jihatlarini  yoritib beradi.  Oxirgi gap kommunikativ ko‘nikmalar va fikrlash ko‘nikmalarini tasvirlaydi, bu bilan ushbu ko‘nikmalar 3 darajadagidan murakkabroq va 5 darajadagidan ancha soddaligi ko‘rsatib beriladi. 


Matematik  savodxonlikning  belgilangan  6  darajasining  har  biriga xalqaro testlarga kiritilgan topshiriqlar mos keladi. Eng  past  1darajadagi  matematik  savodxonlikka  javob  beruvchi topshiriqlarda  nisbatan  tanish  bo‘lgan  muammoli  vaziyat  beriladi.  Uni echish  uchun  qiyin  bo‘lmagan  matnni  sharhlash,  tanish  vaziyatda  yaxshi  tanish bo‘lgan  matematik  bilimlarni  to‘g‘ri  qo‘llay  bilish  kerak.  Asosan  talab etiladi, masalan, diagramma, grafik yoki jadvaldagi bir nechta ma’lumotni “o‘qish” (qarang topshiriq “Kompakt disklar savdosi”, 1, 2 savollar (Rossiya –  89%,  72%),  aniq  hisoblarni  bajarish,  unchalik  ko‘p  bo‘lmagan  sonlarni tartibga solish, murakkab bo‘lmagan kombinator masaladagi mumkin bo‘lgan kombinatsiyalar sonini sanab chiqish, fazoviy tasavvurni qo‘llab qandaydir 

burchakka  ugirilganholdagi  uch  o‘lchamli  shaklni  tanib  olish,  murakkab  bo‘lmagan  amaliy masalani yechish. 

Matematik savodxonlikning o‘rtacha (3-4) darajalariga javob beruvchi topshiriqlarda  o‘quvchilardan  yanada  qiyinrok,  o‘quvchilar  uchratgan,  ammo tajriba  o‘tkazmagan,  vaziyatni  sharhlash  talab  etiladi.  Bu  topshiriqlarda ma’lumotni (topshiriq shartlari matnida, grafikda yoki jadvalda) taqdim etishning bir qancha formal usullari keltiriladi,  vaziyatni tahlil etish uchun ularni bir-biri bilan bog‘lash kerak bo‘ladi. Ularni echishda aksariyat hollarda  turli  kattaliklar  grafiklari,  real  jarayonlar  formulalari, tanish  geometrik  obyektlarning  fazoviy  taqdimoti,  fazoviy  tasavvur  va qidirilayotgan  geometrik  kattaliklarni  aniqlash  uchun  geometrik bilimlarni  qo‘llash  ,  fikrlar  zanjirini  tuzish  yoki  xisoblash  ketma-ketligini  bajarish,  bajarilgan  harakat  yoki  olingan  javobni  sodda tushuntirish  kerak  bo‘ladi.  (qarang  topshiriqlarni  “Sous”  (Rossiya  58%), “Elkanli kemalar” 2 savol (Rossiya – 45%), “Aylanma eshik”, 3 savol (Rossiya – 38%). 

Matematik  savodxonlikning  yanada  yuqori  (5-6)  darajalaridagi topshiriqlarida  yanada  murakkabrok  notanish  vaziyatni  sharhlash,  yanada murakkabroq  fikrlar  va  uni  echish  uchun  ijodiy  yondoshuv  kerak  bo‘ladi. 

Odatda berilgan vaziyatning matematik modelini mustaqil tuzib, sharhlash va  bunga  mos  keluvchi  echish  usulini  yaratish  kerak.  Vaziyat  topshiriq shartlarida  tilga  ham  olinmagan  turli  xil  echish  usullari  yordamida  hal etilishi  mumkin.  Bunday  turdagi  topshiriqlarni  bajarish  turli mamlakatlarning  15  yoshli  o‘quvchilarida  qiyinchilik  to‘g‘diradi.  (qarang topshiriqlar:”Aylanma  eshik”,  2  savol  (Rossiya  –  3%),  “Tomchilarning tushish tezligi”, 1, 3savollar (Rossiya – 33%, 36%). 

Test natijalari asosida o‘quvchilar tanlanmalarini belgilangan olti daraja bo‘yicha taqsimlash  PISA tadqiqotlarida ishtirokchi mamlakatlarda matematik  savodxonlikning  umumiy  holati  va  aniqlangan  o‘zgarish tendensiyalarini baholash uchun o‘tkaziladi.  Bu ko‘rsatkich bilan bir qatorda yana  har  bir  ishtirokchi  mamlakatning  o‘quvchilar  tanlanmasiga  barcha matematik topshiriqlarning bajarilishi uchun o‘rtacha ball qo‘yiladi. 

O‘zgarishlar  tendensiyasini  aniqlash  uchun  har  bir  mamlakatning  shu  ikki ko‘rsatkichini  ushbu  mamlakatning,  PISA  tadqiqotlarining  tashabbuschisi bo‘lgan  OESD  tashkiloti  a’zo  mamlakatlari o‘quvchilarining,  barcha  boshqa ishtirokchi  mamlakatlar  o‘quvchilar  tadqiqotning  o‘tgan  sikllarida  qayd etgan xuddi shunday ko‘rsatkichlariga taqqoslanadi. 

 PISA  tadqiqotining  maqsadi  o‘quvchilarni  matematikani  shaxsiy, jamoaviy va kasbiy faoliyatda konstruktiv, manfaatdor va ongli fuqaroga xos  bo‘lgan  ravishda  ishlata  olishga  tayyorgarligi  bo‘yicha  mamlakatlarning samaradorligini  baholash  imkonini  beruvchi  instrumentlarni  ishlab chiqish  edi.  SHu  maqsadda  matematik  savodxonlik  atamasi  va  berilgan atamaning  asosiy  komponentlarini  aks  ettiruvchi    baholash  konsepsiyasi ishlab  chiqildi.  2012  yildagi  testlarga  kiritilgan  topshiriqlar  ushbu konsepsiyaga  asoslangan  va    qayd  etilgan  bilim  olish  faoliyati  turlari, mazmun  va  kontekstni  baholash  masalasida  muvozanatlashtirilgan.  Barcha topshiriqlar o‘quvchilarni hayotiy masalalarni echish jarayoniga kiritishga yo‘naltirilgan  bo‘lib,  u  o‘rganilgan  mavzudan  foydalanish  va  bilim, ko‘nikma, qobiliyat va orttirilgan hayotiy tajribani qo‘llashni talab etadi. 

Ular  murakkabligi  turli  darajadagi,  ammo  echim  uchun  o‘quvchilardan mustaqil fikrlashni talab etadigan muammolarni qo‘yadi.  PISA  tadqiqotlaridagi  ishtirokchi  mamlakatlarning  ko‘rsatgan natijalari va boshqa bir zamonaviy xalqaro tadqiqot TIMSS1, mazmuni va natijalarini taqqoslash  shundan dalolat beradiki, ularning har birida u yoki  bu  darajada  o‘quvchilarning  matematik  tayyorgarligining  u  yoki  bu tomonlari  baholanadi,  ularning  rivojlanishi  esa  ishtirokchi mamlakatlarning  dasturlari  xususiyatlariga  bog‘liq.  TIMSS  tadqiqotlari matematika  bo‘yicha  dasturlarning  mazmuniga  yo‘naltirilgan  va  ko‘pgina miqdorda  algebra,  son  va  hisoblashlar  kabi  bo‘limlar  bo‘yicha  o‘quv topshiriqlariga  yaqin  topshiriqlardan  foydalanadi,  bu  esa matematikani o‘qitishda  akademik  yondoshuvga  asoslangan  mamlakatlar  (masalan,  Rossiya, Osiyo  va  SHarqiy  Evropa  mamlakatlari)  uchun  ustunlik  yaratadi.  PISA    esa matematikani  kundalik  vaziyatlarda  ishlatishga  yo‘naltirilgan  va “ehtimollik,  statistika”  va  “o‘lchamlar”  kabi  bo‘limlar  bo‘yicha  ko‘pgina topshiriqlardan foydalanadi, bu esa o‘qitishda olingan bilimlarni hayotda qo‘llashga  yo‘naltirilgan  yondoshuvga  asoslangan  mamlakatlarga  ustunlik beradi (masalan, ingliz tilida so‘zlashuvchi mamlakatlar va G‘arbiy Evropa mamlakatlari).  PISA  tadqiqotlari  konsepsiyasini  ishlab  chiqqanlarning adolatli fikricha, konkret mamlakatning TIMSS va   PISA tadqiqotlarida ko‘rsatgan natijalaridagi farq ko‘p xollarda ikkita asosiy omillar bilan tushuntiriladi:  testlar  mazmunidagi  sezilarli  farq  va  ularda  ishtirok etayotgan o‘quvchilarning maktabda bilim olgan yillari soni bilan. PISAda - bu  asosan  9  va  10  sinfda  o‘qiydigan  15  yoshli  o‘quvchilar,  TIMSSda  esa  - 8 sinf o‘quvchilari. 

TIMSS tadqiqotlari ta’lim yutuqlarini baholash Xalqaro assotsiatsiyasi tashabbusi  bilan  1990  yilda  tuzilgan.  Tadqiqot  doirasida  matematik  va tabiiy  bilimlar  sifati  baholanadi.  1995-2011  yillar  mobaynida  ushbu tadqiqotning 5 sikli o‘tkazilgan. Unda 50 dan ortiq mamlakatlar ishtirok etgan.
Trends in International Mathematics and Science Study (TIMSS) – 4, 8-sinf o‘quvchilarining matematika va tabiiy yo‘nalishdagi fanlardan o‘zlashtirish darajasini baholash uchun;

TIMSS – maktabda  matematika va tabiiy fanlarni o‘qitish sifatining xalqaro monitoringi bo‘lib, Ta’lim yutuqlarini baholash xalqaro assotsiatsiyasi (IEA) tomonidan tashkil etilgan. Ushbu tadqiqot turli davlatlardagi 4- va 8-sinf o‘quvchilarining matematika va tabiiy fanlar bo‘yicha egallagan bilim darajasi va sifatini solishtirish hamda milliy tizimidagi farqlarni aniqlashga yordam beradi. 

Qo‘shimcha ravishda maktablarda matematika va tabiiy fanlar bo‘yicha berilayotgan ta’lim mazmuni, o‘quv jarayoni, o‘quv muassasasi imkoniyati, o‘qituvchilar salohiyati, o‘quvchilarning oilalari bilan bog‘liq omillar o‘rganiladi. Ushbu ma’lumotlar belgilangan fanlarni o‘zlashtirish holatini ko‘rsatishda asos bo‘ladi. 

Tadqiqot 4 yilda bir marta dunyoning ko‘plab ilmiy-tadqiqot markazlari va tashkilotlari, xususan, AQShning Ta’lim sohasidagi test xizmatlari, Kanadaning statistik markazi, Ta’lim yutuqlarini baholash xalqaro assotsiatsiyasining Sekritariati ishtirokida o‘tkaziladi. Shuningdek, turli davlat mutaxassislaridan iborat maslahat qumitalari tashkil etiladi.  

· Singapurda

 O‘qish va matematik savodxonlikning mustahkam poydevorini yaratishga alohida e’tibor qaratilishi; 

O‘quvchilarning qiziqishlari, qobiliyatlarini aniqlash va hayotiy ko‘nikmalarini rivojlantirishga yo‘naltirilgan qo‘shimcha fanlarni tanlov asosida o‘qitilishi; 

O‘quv dasturlarida o‘quvchilarning muammolarni hal etish qobiliyatini rivojlantirishning beshta o‘zaro bog‘liq komponentlari qo‘llab-quvvatlanadi: tushunchalar, ko‘nikmalar, jarayonlar, metakognitivlik va ustanovkalar. Ushbu tizim matematikani o‘qitish, o‘rganish va baholash yo‘nalishlarini ta’minlab beradi. 

Ta’limning xalqaro talablarga javob bera oladigan (xalqaro tadqiqotlarda birinchi 3 likda mustahkam joylashgan) ko‘nikmalarni rivojlantirishga yo‘naltirilganligi. 

· Janubiy Koreyada

Oliy ma’lumotli bo‘lish va kelajakda ijtimoiy - iqtisodiy farovonlikka intilish zaruriyatini madaniyat darajisida tan olinish; 

O‘quv dasturlari mazmunining o‘quvchilar hayotiy ko‘nikmalarini rivojlantirishga yo‘naltirilganligi; 

Mamlakat muntazam ravishda aholi savodxonligi darajasi va maktab ta’limi sifati (97,9%) etakchi hisoblanadi; 

O‘quvchilar o‘quv faoliyati natijalarini baholashning differensiallashgan tizimining joriy etilganligi; 

O‘quvchilarning qiziqishlariga ko‘ra individual yondashuv asosida fanlarni tanlash imkoniyatining yaratilganligi; 

Jamiyatda o‘qituvchi mavqeining yuksakligi va ularning kasbiy rivojlanishga motivatsiyasi yuqoriligi va boshqalar. 

· Yaponiyada

O‘quv dasturlari yagona davlat ta’lim standartlari asosida hududlarning, maktablarning ehtiyoji asosida variativ tarzda ishlab chiqilganligi;

Maktabda o‘qitiladigan fanlar sonining 12 ta ekanligi, ya’ni ko‘p emas; 

O‘rta maktabda fanlarni chuqur o‘rgatish va o‘quvchilarning individual qiziqishlari va qobiliyatlariga ko‘ra fakultativ mashg‘ulotlar tashkil etilishi; 

O‘quv yilining yakunida o‘quvchilar maktablarning faoliyat samaradorligiga munosabat bildirishi orqali maktablar o‘rtasida raqobat muhitini shakllantirilishi; 

O‘rta maktab bitiruvchilarining 75 foizga yaqini oliy o‘quv yurtlarida o‘qishni davom ettirmoqda. 

· Germaniyada

O‘quv dasturlarining ijtimoiy- iqtisodiy ehtiyojlaridan 

kelib chiqib ishlab chiqilishi; 

O‘quv dasturlari asosida fanlarni o‘rganishda o‘quvchilar uchun individual o‘quv rejalarining joriy etilganligi; 

Ilg‘or ish tajribalari asosida ta’lim sifatini oshirishga qaratilgan tadqiqotlar, monitoring olib boradigan alohida institutning mavjudligi; 

O‘quv dasturlariga o‘qituvchilar salohiyati, maqsadlari va o‘qitish uslublari nuqtai nazaridan o‘zgartirish kirish mumkinligi; 

            Mamlakatimiz innovatsion taraqqiyot yo‘lida shiddat bilan rivojlanib borayotgan bir davrda kelajagimiz davomchilari bo‘lgan yoshlarni ijodiy g‘oyalari va ijodkorligini har tomonlama qo‘llab-quvvatlash, ularning bilim, ko‘nikma va malakalarini davlat ta’lim standartlari asosida shakllantirish hamda ilg‘or xorijiy tajribalar, xalqaro mezon va talablar asosida baholash tizimini takomillashtirish muhim ahamiyatga egadir. 

Bugungi kunda dunyo mamlakatlarining ta’lim tizimidagi yutuqlarini baholash bo‘yicha tadqiqotlar o‘tkazuvchi hamda islohotlarni amalga oshirishda ko‘maklashuvchi nufuzli xalqaro tashkilotlar mavjud. O‘zbekistonning ushbu tadqiqotlardagi ishtiroki va natijalari dunyo hamjamiyatida umume’tirof etilishi, yosh avlodni xalqaro tajribalardan kelib chiqqan holda olgan bilimlarini amalda samarali qo‘llay bilishi muhim ahamiyat kasb etadi. 

Mamlakatimizning dunyo hamjamiyatiga integratsiyalashuvi, fan-texnika va texnologiyalarning rivojlanishi yosh avlodning o‘zgaruvchan dunyoda raqobatbardosh kadr bo‘lib yetishishi hamda fanlarni mukammal egallashini taqozo etadi, bu esa taʼlim tizimida, jumladan, matematikani o‘qitish jarayonida xalqaro tajriba va andozalarni joriy etish orqali taʼminlanadi. 

O‘zbekiston Respublikasi Prezidentining “O‘zbekiston Respublikasi xalq ta’limi tizimini 2030-yilgacha rivojlantirish konsepsiyasini tasdiqlash to‘g‘risida” 2019-yil 29-apreldagi PF-5712–son Farmonida O‘zbekiston Respublikasining PISA xalqaro baholash dasturi reytingida 2030-yilga kelib, 30 ta ilg‘or mamlakatlar qatoriga kirishiga erishish ko‘zda tutilgan. Mazkur huquqiy-me’yoriy hujjatda belgilangan vazifalar umumiy o‘rta ta’lim sohasida qator maqsadli ishlarni amalga oshirish lozimligidan dalolatdir. 

Xalqaro PISA va TIMSS tadqiqotlari doirasidagi sinovlarga oʻquvchilarni tayyorlash, xalqaro tadqiqotlarning namunaviy topshiriqlarini yechish bilan birga, tadqiqotlarda baholanadigan koʻnikma va kompetensiyalarni, shuningdek, oʻquvchilarda ijodiy va mantiqiy fikrlash hamda tegishli fan yoʻnalishlari boʻyicha savodxonligini baholash va rivojlantirish, oʻqituvchilarga amaliy va uslubiy tavsiyalar berish maqsadlari ilgari surilgan. Ushbu maqsadlarga erishish uchun umumiy oʻrta ta’lim maktablar faoliyatini samarali tashkil etish, oʻtkaziladigan oʻquv va to‘garak mashgʻulotlarining tizimli va mazmunli boʻlishi dolzarb ahamiyatga ega. 

 TIMSS va PISA topshiriqlarini yechishning o‘ziga xos xususiyati shundaki, ularda matematik masalani shunchaki yechish emas, balki masaladan oldin keluvchi muammoli vaziyatning tavsifi (konteksti)ni mulohaza yuritish orqali o‘rganib, uni matematik tilga o‘girib ifodalash, ya’ni matematik masalaga keltirish kerak bo‘ladi. Shundan keyingina masalani matematik bilimlarni qo‘llab yechishga kirishiladi. 

Bugungi kun o‘qituvchisi o‘quvchilarga tayyor formulalar asosida misollar yechilishini o‘rgatishdan tashqari ularni hayotiy vaziyatlarda qo‘llay olish va turli mazmundagi masalalarni yechishga o‘rgatishi lozim. 

Shuningdek, PISA topshiriqlarining ko‘pchiligi aynan sonlar ustida arifmetik amallarni bajarish, hisoblash texnikalaridan foydalanishni taqozo qiladi. Shuni alohida ta’kidlash lozimki, PISA va TIMSS topshiriqlarini yechish uchun matematikadan chuqur o‘zlashtirilgan muayyan bilim va ko‘nikmalar hayotiy vaziyatlarga qo‘llashga juda katta e’tibor beriladi.

 Bunday xalqaro tadqiqotlar topshiriqlarini bajarish orqali o‘quvchilarda ertaroq mulohaza yuritish, mantiqiy fikrlash va mustaqil fikrini bayon eta olish ko‘nikmalari shakllanadi. 

Shuningdek, «Kasbiy rivojlanish kuni» va «Kasbiy rivojlanish soati» davomida matematika fani o‘qituvchilari va trenerlardan o‘z bilim va malakalarini oshirish maqsadida ushbu to‘plamdan foydalanish tavsiya etiladi. Bunda, trenerlardan faqatgina ushbu topshiriqlar bilan cheklanib qolmasdan qo‘shimcha manbalar yordamida mavzuni boyitgan holda tinglovchilarga yetkazib berishi qo‘llab-quvvatlanadi.
Oʻzbekistonning TIMSS 2023 dasturida ishtiroki natijalari e’lon qilindi.

4-sinf oʻquvchilari natijalari:

           tabiiy fanlar (Science) savodxonligi boʻyicha: 
          412 ball toʻplangan bo‘lib      ishtirokchi 58 ta davlatdan 
           54-oʻrin, matematik savodxonlik boʻyicha:
          58 ta davlat ichida 443 ball bilan 50-oʻrinni egalladi. 

TIMSS MASALALAR VA ULARNING YECHILISH USULLARI 
	1. 
	Anvar va dadasi baliq tutayotgan edilar. Anvar 3 kg vaznli baliqni tutdi, dadasi esa 2 kg 30 gramm vaznli baliqni tutdi. Dadasi Anvardandan necha gramm kam vaznli baliq tutgan?

A. 70 g              B. 700 g            C. 930 g             D. 970 g 


1-masala 
Idish yuvish mashinasini oshxonaga joylashtirishdi. 

Jadvalda berilgan ma’lumotdan foydalanib oshxonaning polida idish yuvish mashinasi qancha maydonni egallashini hisoblang. 

Idish yuvish mashinasi haqida ma’lumot 
1. Sig‘adigan to‘plamlar soni - 12 ta 

2. Mashinaning eni - 45 sm 

3. Balandligi - 85 sm 

4. Bo‘yi (uzunligi) - 50 sm 

5. Bir marta yuvishga sarf qilinadigan suv hajmi - 12 litr 

2- masala 
Anvar va dadasi baliq tutayotgan edilar. Anvar 3 kg vaznli baliqni tutdi, dadasi esa 2 kg 30 gramm vaznli baliqni tutdi. Dadasi Anvardandan necha gramm kam vaznli baliq tutgan? 

A. 70 g B. 700 g 

C. 930 g D. 970 g 

3-masala 
Stiv tanlagan qoida bo‘yicha uchburchakdagi songa kvadratdagi sonni mos qo‘ymoqda. Stiv tanlagan qoidasini toping. 

A. 1 ga ko‘paytirib 5 ni qo‘shish. 

B. 2 ga ko‘paytirib 2 ni qo‘shish. 

C. 3 ga ko‘paytirib 1 ni ayirish. 

D.4 ga ko‘paytirib 4 ni ayirish. 
4-MASALA 
Toshkent shahridan Buxoro shahriga 50 km/soat tezlik bilan yuk poyezdi yo‘lga chiqdi. Oradan 3 soat o‘tgach, shu yo‘nalishda 80 km/soat tezlik bilan elektr poyezd yo‘lga chiqdi. Elektr poyezd necha soatdan so‘ng yuk poyezdiga yetib oladi? 

Yechish: 

1-usul. 1). 50·3=150(km) yuk poyezdining 3 soatda bosib o‘tgan masofasi 

2). 80-50=30(km/soat) elekr poyezdning yuk poyezdiga yaqinlashish tezligi 

3). 150:30=5(soat) 

2-usul. Elektr poyezd yuk poyezdiga yetib olguncha x soat, yuk poyezdi esa undan 3 soat oldin yo‘lga chiqqan, ya’ni x+3 soat yo‘l yurgan. 

(x+3)·50=x·80 

50x+150=80x 

80x-50x=150 

30x=150 

x=150:30 

x=5 10 

Javob: elektr poyezd yuk poyezdiga 5 soatdan so‘ng yetib oladi.
Xulosa va refleksiya

Trener: 

Sizningcha, nega bu ta’lim nazariyalarini bilishlaringiz kerak?

Javoblar tinglanadi.
Xulosa  sifatida,  trenerlar  o‘z  kasbining  ustasi  bo‘lib,  o‘quv  jarayonining  turli

nazariyalar  nuqtayi  nazaridan  tushuntirib  bera  olishlari,  zamirida  yotgan

psixologik-pedagogik  tamoyillarni,  qarashlarni  hisobga  olgan  holda,  o‘z

amaliyotlarida  mashg‘ulot  turlarini  ongli  ravishda  tanlay  olishlari  zarurligi

ta’kidlanadi. 










